Bedek die bak van n kombuis skaal met kleefplastiek voordat jy die bestandele daarop weeg. Die bak bly skoon en jy hoef dit nie te was nie!
 Draai 'n pypskoonmaker om 'n sousbottel se nek. Dit sal verhinder dat die sous teen die bottel afloop en die tafeldoek vlek.
 Hou altyd 'n houer tafelsout gereed by die stoof, sou die pan met vet of olie vlam vat kan jy dit smoor deur sout daaroor te gooi.
 Hou kos vir 'n groot onthaal warm op asbesverwarmers.Verwyder die pote en plaas die verwarmers horisontaal op bakstene.
 Om oorskiet pizza op te warm, sit dit bo-op die stoof in 'n nie-kleefbare pan en maak warm op lae hitte.
 Raak ontslae van sterk en onaangename kosreuke wat aan 'n kerfplank kleef deur dit met 'n halwe pomelo of suurlemoen te vryf en dan af te spoel.